ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስፔን፡ ብሰንኪ ግጉይ መድሓኒት ህጻናት ከም 'ተኹላ' ኣብ ገጾም ጸጉሪ ከብቊሉ ጀሚሮም 29 ነሓሰ 2019 ምንጪ ስእሊ, Science Photo Library መግለጺ ስእሊ, እቶም ህጻናት ኣብ ውሽጢ ሰሙናት ክሓውዩ ትጽቢት ይግበረሎም ኣብ ስፔን፡ ብዙሓት ህጻናት ብሰንኪ ዝተውሃቦም ግጉይ መድሓኒት፡ ዘይከምልሙድ ኣብ ገጾም ጸጉሪ ከምዘብቆሉ ሰብመዚ ናይታ ሃገር ተዛሪቦም። ኣብ ዝተፈላለያ ከተማታት ስፔን፡ 17 ህጻናት በዚ ግጉይ መድሓኒት ከምዝተሃሰዩ ሓበሬታ ቀሪቡ'ሎ። እዚ መድሃኒት፡ ሕማም ከብዲ ንምፍዋስ ነቶም ህጻናት ዝተውሃበ እዩ። እቲ ፈውሲ ሕማም ከብዲ ተባሂሉ ዝተውሃቦም መድሓኒት፡ ምብራሕ (ምርጋፍ ጸጉሪ) ንምሕካም ዝውዕል ባእታ ዝሓዘ እዩ። "ውላደይ፡ ግምባሩ፣ ምዕጉርቱ፣ ኢዱን እግሩን ብጸጉሪ ክሽፈን ጀሚሩ... ኣዝዩ ዘፍርሕ እዩ" ኢላ ሓንቲ ኣደ። እቲ ዝተውሃቦም መድሓኒት፡ ሚኖክሲዲል ዝበሃል ባእታ ዝሓዘ ኮይኑ፡ ዕብየት ጸጉሪ ዘነቓቕሕ ከምዝኾነ ተቖጻጸርቲ ገሊጾም። ኬንያ ዘተኣታተወቶ እገዳ ፕላስቲክ ውጽኢታዊ'ዶ ኮይኑ?
